Document ID: /roh_data/filtered/Billingualer_Corpus_interleaved-de-rm.jsonl.gz/128

This is a text translated from German to Rumantsch Grischun.
Bündner Zivilschutz-Anlagen könnten Flüchtlinge aus dem Kosovo aufnehmen

Hält der Zustrom unvermindert an, sollen die zahlreichen Flüchtlinge aus der Provinz Kosovo, die dem Kanton Graubünden zugewiesen werden, in verschiedenen Zivilschutz-Anlagen untergebracht und betreut werden.

Seit September 1998 ist der Zustrom von Asylsuchenden auch im Kanton Graubünden sprunghaft angestiegen und die bestehenden Unterbringungsstrukturen sind voll ausgelastet. Damit ist Graubünden mit einer ausserordentlichen Lage konfrontiert, für die entsprechende Massnahmen ins Auge gefasst werden. Sollten auf dem traditionellen Weg nicht rechtzeitig genügend Unterbringungsplätze zur Verfügung gestellt werden können, sind Zivilschutz-Anlagen bereitzustellen. Nach heutigen Schätzungen liegt der Bedarf bei 200 bis 400 Plätzen. In einer ersten Phase sollen diese in Chur, Domat/Ems, Igis, Tamins und Thusis geschaffen werden. Bei weiter gehendem Bedarf könnten auch die Anlagen von Klosters-Serneus, Ilanz, Maienfeld, Malans, Breil/Brigels, Celerina/Schlarigna, Silvaplana und Sils i.E./Segl belegt werden. Rechtsgrundlage dafür bildet das Gesetz über die Katastrophenhilfe.

Die Asylsuchenden werden primär durch das Personal des Sozialamts betreut. Bei Bedarf können Zivilschutz-Angehörige beigezogen werden. Für den technischen Betrieb der Anlagen werden Angehörige des Zivilschutzes aufgeboten. Für allfällige Bewachungsaufgaben können neben der Kantonspolizei auch private Bewachungsgesellschaften eingesetzt werden.

Der Vorsteher des Justiz-, Polizei und Sanitätsdepartements, Regierungsrat Peter Aliesch, bestimmt Zeitpunkt und Ort der Notunterbringung in Zivilschutz-Unterkünften, während der Chef des kantonalen Führungsstabs, Hans Gasser, im Bedarfsfall die nötige Anzahl von Schutzdienst-Pflichtigen aufbieten wird.

Um die massive Zunahme von Asylbefragungen bewältigen und die Verfahren ordnungsgemäss abwickeln zu können, sind überdies personelle und Infrastruktur-Massnahmen beim Sozialamt, beim Amt für Polizeiwesen und bei der Fremdenpolizei zu ergreifen.

Die Finanzierung der Unterkünfte und des Personals erfolgen nach den Richtlinien des Bundesamts für Flüchtlinge. Der Kostenanteil der Gemeinden für den Einsatz von Zivilschutz-Angehörigen geht zu Lasten des Sozialamts beziehungsweise des Bundesamts für Flüchtlinge.

Gremium: Regierung

Quelle: dt Standeskanzlei Graubünden

Data: 02.11.1998

Implants da protecziun civila en il Grischun pudessan dar albiert a fugitivs dal Kosovo

Sch'il dumber da fugitivs resta constant, duain ils numerus fugitivs da la provinza Kosovo che vegnan attribuids al chantun Grischun vegnir alloschads e tgirads en differents implants da protecziun civila.

Dapi il settember 1998 è il dumber da requirents d'asil s'augmentà considerablamain er en il Grischun e las structuras d'alloschi existentas èn utilisadas cumplettamain. Cun quai è il Grischun confruntà cun ina situaziun extraordinaria, per la quala ins ha da chattar mesiras correspundentas.

Sch'i n'è betg pussaivel da metter a disposiziun plazzas d'alloschi en dumber sufficient sin la via tradiziunala, ston ins trair a niz ils implants da protecziun civila. Tenor las valitaziuns actualas vegnan ins a duvrar 200 fin 400 plazzas. En ina emprima fasa duain quellas vegnir creadas a Cuira, Domat/Ems, Igis, Tumein e Tusaun. En cas da basegn pli grond pudess ins er occupar ils implants da Klosters-Serneus, Glion, Maienfeld, Malans, Breil/Brigels, Celerina/Schlarigna, Silvaplauna e Segl en Engiadina. La basa legala furma la lescha davart l'agid en cas da catastrofas.

Ils requirents d'asil obtegnan primarmain assistenza tras il persunal da l'uffizi da servetsch social. En cas da basegn pon ins er engaschar ils commembers da la protecziun civila. Quels vegnan er convocads per garantir il manaschi tecnic dals implants. Per eventualas incumbensas da surveglianza pon ins engaschar ultra da la polizia chantunala er societads da surveglianza privatas.

Il chau dal departament da giustia, polizia e sanitad, cusseglier guvernativ Peter Aliesch, determinescha il temin ed il lieu da l'alloschi d'urgenza en ils implants da protecziun civila, entant che Hans Gasser, schef dal stab directiv chantunal, vegn a convocar en cas da basegn il dumber necessari da persunas obligadas al servetsch da protecziun civila.

Per pudair dumagnar l'augment massiv d'interrogaziuns da fugitivs e per pudair reglar en urden las proceduras èn ultra da quai da prender en mira mesiras persunalas e d'infrastructura tar l'uffizi da servetsch social, l'uffizi da polizia e tar la polizia d'esters.

La finanziaziun dals alloschis e dal persunal succedan tenor las directivas da l'uffizi federal per fugitivs. La part da las vischnancas vi dals custs per engaschar commembers da la protecziun civila va a cust da l'uffizi da servetsch social resp. da l'uffizi federal per fugitivs.

Gremi: regenza

Funtauna: rg chanzlia chantunala dal Grischun

Data: 02.11.1998